gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9283, del 22-02-2022 (2022/1189)

RESOLUCIÓ de 7 de febrer de 2022, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants d'infermera o infermer especialistes en família i comunitària dependents de la Conselleria de Sanitat Universal i Salut Pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9283

Data del DOGV
:   22-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1189


Data del document
:   07-02-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 7 de febrer de 2022, de la directora general de Recursos Humans, per la qual s'aprova el llistat provisional d'aspirants admesos i exclosos en el concurs oposició per a la provisió de vacants d'infermera o infermer especialistes en família i comunitària dependents de la Conselleria de Sanitat Universal i Salut Pública. [2022/1189]  
De conformitat amb la base 4.1 de la Resolució de 25 de setembre de 2021, de la directora general de Recursos Humans, per la qual es convoca un concurs oposició per a la provisió de vacants d'infermera o infermer especialistes en familia i comunitària dependents de la Conselleria de Sanitat Universal i Salut Pública (DOGV 9193, 13.10.2021), aquesta Direcció General de Recursos Humans resol aprovar el llistat provisional d'aspirants admesos i exclosos, que figura en l'annex I.  
  
Les persones aspirants podran realitzar les al·legacions i/o esmenes que consideren en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
Per a això disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç:  
A més, es publicarà en la pàgina web d'aquesta conselleria (www.san.gva.es), en l'apartat «Recursos humans / Oposicions i trasllats / Concurs oposició».  
  
València, 7 de febrer de 2022.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9469, del 14-11-2022 (2022/10163)

RESOLUCIÓ de 2 de novembre de 2022, de la Direcció General de Personal Docent, per la qual se citen a termini les persones interessades en el procediment abreujat número 000520/2022 perquè compareguen en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9469

Data del DOGV
:   14-11-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/10386


Organisme emissor
:   Conselleria d'Educació, Cultura i Esport

Tipus de document
:   Resolució

RESOLUCIÓ de 2 de novembre de 2022, de la Direcció General de Personal Docent, per la qual se citen a termini les persones interessades en el procediment abreujat número 000520/2022 perquè compareguen en la via jurisdiccional. [2022/10772]  
El Jutjat Contenciós Administratiu número 2 d'Alacant ha reclamat a aquesta unitat administrativa l'expedient referit al procediment que es descriu:  
Referència: recurs contenciós administratiu, procediment abreujat 000520/2022.  
Òrgan judicial: Jutjat Contenciós Administratiu número 2 d'Alacant  
  
Recurrent: Arturo Collados López  
Persones interessades: aquelles els drets o els interessos legítims de les quals puguen quedar afectats per l'estimació de les pretensions de la part recurrent.  
  
Descripció:  
Recurs contenciós administratiu contra la Resolució de data 27 de maig de 2022 de la directora general de Personal Docent, per la qual desestima el recurs administratiu presentat, en matèria d'exclusió de la borsa d'interins del cos de professors d'Educació Secundària per l'especialitat d'Organització i Projectes de Fabricació Mecànica.  
  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Jutjat Contenciós Administratiu l'expedient de referència i citar a termini les persones interessades en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma escaient, dirigit al Jutjat Contenciós Administratiu número 2 d'Alacant. Es fa constar, no obstant això, que la Generalitat, representada pels advocats de l'Advocacia General, compareix en aquest recurs en defensa del manteniment de l'acte objecte de recurs.  
  
València, 2 de novembre de 2022.- La directora general de Personal Docent: M. Ángeles Herranz Ábalos.
Diari Oficial de la Generalitat Valenciana


Sumari del DOGV 9342, del 18-05-2022 (2022/4262)

Extracte de la Resolució d'11de maig de 2022, del rector de la Universitat Miguel Hernández d'Elx, per la qual es convoquen les beques de mobilitat internacional per a emprenedores i emprenedors 2022.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9342

Data del DOGV
:   18-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4262


Data del document
:   11-05-2022

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la Resolució d'11de maig de 2022, del rector de la Universitat Miguel Hernández d'Elx, per la qual es convoquen les beques de mobilitat internacional per a emprenedores i emprenedors 2022. [2022/4262]  
BDNS (identif.): 626693.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/626693)  
  
Primer. Persones beneficiàries  
Estudiantes i estudiants de la UMH que hagen superat, en el moment de la sol·licitud, un mínim de 60 crèdits del pla d'estudis conduent al títol per al qual sol·licita la mobilitat (els estudiants i estudiantes de màster i doctorat estan exempts d'aquest requisit).  
  
Segon. Objecte  
Atorgar quatre ajudes denominades beques de mobilitat europea per a emprenedors per a estades en pràctiques en institucions d'algun dels països participants en el programa «Erasmus +» de la UMH, amb l'objecte de desenvolupar el talent emprenedor d'estudiants i promoure la seua mobilitat internacional amb iniciatives empresarials globals.  
  
  
Tercer. Bases reguladores  
https://boumh.umh.es/files/2022/05/RR\_01296\_2022.pdf  
  
Quarta. Quantia  
L'import de l'ajuda serà de 2.000 euros bruts per a cadascuna de les beques.  
  
Cinqué. Termini de presentació de sol·licituds:  
El termini de presentació de sol·licituds s'obrirà l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV), donant-se un termini de deu dies hàbils per a la presentació de sol·licituds.  
  
Elx, 11 de maig de 2022.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 9258, del 18-01-2022 (2022/84)

Informació pública de l'actualització de tarifes de subministrament d'aigua potable i conservació de comptadors al terme municipal de Llocnou de Sant Jeroni.
-------------------------------------------------------------------------------------------------------------------------------------------------------------

### Dades del document

Número de DOGV
:   9258

Data del DOGV
:   18-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/84


Organisme emissor
:   Aqlara Ciclo Integral del Agua, SA

Tipus de document
:   Anunci

Informació pública de l'actualització de tarifes de subministrament d'aigua potable i conservació de comptadors al terme municipal de Llocnou de Sant Jeroni. [2022/84]  
D'acord amb el que estableix l'article 8.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'article esmentat, i en virtut de la dita normativa, es consideren aprovades les tarifes sotmeses a consideració de la Comissió de Preus de la Conselleria d'Economia Sostenible, Sectors Productius, Comerç i Treball. Per tot això, s'aproven les tarifes següents:  
  
Aigua potable  
   
Quota de servei  
 Domèstics  
 - / mes  
 Única 5,016  
   
Quota de consum Domèstics  
 - /m³  
Bloc m³ mensual   
Bloc 1 fins a 25 0,1507  
Bloc 2 entre 25 i 40 0,3011  
Bloc 3 més de 40 0,4515  
  
Quota de consum (aigua en alta) 0,2282  
  
  
Manteniment de comptadors  
Quota de servei - / mes  
 Única 0,5018  
  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
Paterna, 3 de gener de 2022.- El director general: Javier Olmos Fdez-Corugedo.
Diari Oficial de la Generalitat Valenciana


Sumari del DOGV 9396, del 02-08-2022 (2022/7182)

ACORD de 22 de juliol de 2022, del Consell, pel qual s'autoritza l'aprovació de l'expedient administratiu de rescabalament Eresar/2022/06R02/18, per enriquiment injust de l'Administració, a favor de Vivers Centre Verd, SA.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9396

Data del DOGV
:   02-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7182


Data del document
:   22-07-2022

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 22 de juliol de 2022, del Consell, pel qual s'autoritza l'aprovació de l'expedient administratiu de rescabalament Eresar/2022/06R02/18, per enriquiment injust de l'Administració, a favor de Vivers Centre Verd, SA. [2022/7182]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i a proposta de la consellera d'Educació, Cultura i Esport, el Consell  
  
  
ACORDA  
  
Primer  
Autoritzar l'aprovació per la consellera d'Educació, Cultura i Esport de l'expedient de rescabalament per enriquiment injust de l'administració, a favor de Vivers Centre Verd, SA, amb NIF X59101474, per import de cent cinquanta-huit mil huit-cents quatre euros amb tres cèntims d'euro (158.804,03 ?) IVA inclòs, en concepte de la despesa ocasionada per la prestació del servei de manteniment i conservació de jardineria, zona verd i zona forestal del Complex Educatiu de Xest, durant el període comprés entre l'1 d'octubre de 2021 i el 12 d'abril de 2022.  
  
  
Segon  
Autoritzar la imputació al pressupost corrent del 2022, de les obligacions econòmiques contretes en 2021 per un import de quaranta-nou mil sis-cents vint-i-sis euros amb vint-i-sis cèntims d'euro (49.626,26 ?) import IVA inclòs.  
  
València, 22 de juliol de 2022  
  
La consellera secretària  
AITANA MAS MAS
Diari Oficial de la Generalitat Valenciana


Sumari del DOGV 9345, del 23-05-2022 (2022/4238)

Oferta d'ocupació pública de l'any 2022 per a l'estabilització d'ocupació temporal.
-----------------------------------------------------------------------------------

### Dades del document

Número de DOGV
:   9345

Data del DOGV
:   23-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4238


Data del document
:   13-05-2022

Organisme emissor
:   Ajuntament d'Antella

Tipus de document
:   Anunci

Descriptors 

:   * Antella
    * concurs administratiu

Oferta d'ocupació pública de l'any 2022 per a l'estabilització d'ocupació temporal. [2022/4238]  
Per Resolució d'Alcaldia número 106 de data 11 de maig de 2022, d'aquest ajuntament, es va aprovar l'oferta d'ocupació pública per a l'estabilització de l'ocupació temporal, que compleix les previsions de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, corresponent a les places que a continuació es ressenyen:  
  
Personal laboral  
  
Denominació Data d'adscripció Dedicació Vacants Sist. accés  
Mestra/o Educació Infantil 2011 100 % 1 Concurs  
Auxiliar administratiu/iva 2004 100 % 1 Concurs  
Peó/na neteja 2012 62,50 % 1 Concurs  
  
  
En compliment de l'article 91 de la Llei 7/1985, de 2 d'abril, de la Llei reguladora de les bases de règim local i l'article 70.2 del text refós de la Llei de l'Estatut Bàsic de l'Empleat Públic aprovat per Reial decret legislatiu 5/2015, de 30 d'octubre, es publica l'oferta d'ocupació pública per a l'estabilització d'ocupació temporal de l'Ajuntament d'Antella, en el Diari Oficial de la Generalitat Valenciana.  
  
  
Contra la present resolució, que posa fi a la via administrativa, pot interposar alternativament o recurs de reposició potestatiu davant l'alcalde, en el termini d'un mes a comptar des de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, davant el Jutjat del Contenciós Administratiu de València o, a la seua elecció, el que corresponga al seu domicili, si aquest radica en València, en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciós administrativa. Si s'optara per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci.  
  
Tot açò sense perjudici de què puga interposar qualsevol altre recurs que poguera estimar més convenient al seu dret.  
  
Antella, 13 de maig de 2022.-L'alcaldessa accidental: Eugenia García Giménez.
Diari Oficial de la Generalitat Valenciana


Sumari del DOGV 9290, del 03-03-2022 (2022/1648)

RESOLUCIÓ de 23 de febrer de 2022, de la directora general de Recursos Humans, per la qual s'aprova el llistat definitiu de persones aspirants admeses i excloses per al concurs oposició per a la provisió de vacants de facultatiu o facultativa especialista d'Anestesiologia i Reanimació dependents de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9290

Data del DOGV
:   03-03-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1648


Data del document
:   23-02-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 23 de febrer de 2022, de la directora general de Recursos Humans, per la qual s'aprova el llistat definitiu de persones aspirants admeses i excloses per al concurs oposició per a la provisió de vacants de facultatiu o facultativa especialista d'Anestesiologia i Reanimació dependents de la Conselleria de Sanitat Universal i Salut Pública. [2022/1648]  
De conformitat amb la base 4.2 de la Resolució de 22 d'octubre de 2020, de la directora general de Recursos Humans, per la qual es convoca un concurs oposició per a la provisió de vacants de facultatiu o facultativa especialista d'Anestesiologia i Reanimació, dependents de la Conselleria de Sanitat Universal i Salut Pública (DOGV 8963, 30.11.2020), una vegada finalitzat el termini d'esmena de defectes d'admissió, aquesta Direcció General de Recursos Humans resol aprovar el lloc i l'hora de la prova, així com la llista definitiva de persones aspirants admeses i excloses, que figura en l'annex I.  
  
  
Lloc: Universitat de València.  
Aulari Sud del Campus dels Tarongers.  
Avinguda dels Tarongers, s/n, 46803 València.  
Data: dissabte 30 d'abril de 2022.  
Hora: 09.00 h.  
  
València, 23 de febrer de 2022.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9353, del 02-06-2022 (2022/4782)

Informació pública de l'encàrrec de gestió d'autoliquidacions de l'Ajuntament de Villena.
-----------------------------------------------------------------------------------------

### Dades del document

Número de DOGV
:   9353

Data del DOGV
:   02-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/4782


Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Informació pública de l'encàrrec de gestió d'autoliquidacions de l'Ajuntament de Villena. [2022/4782]  
En compliment del que es disposa en l'article 11 de la Llei 40/2015, de règim jurídic del sector públic, es publica l'acceptació, mitjançant el Decret del president de la Diputació Provincial núm. 2100, de data 20 de maig de 2022, de l'encàrrec de gestió efectuat pel Ple de l'Ajuntament de Villena, en la sessió de data 28 d'abril de 2022, amb l'abast, condicions generals i contingut establits en l'acord per a la delegació i encàrrec en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs dels municipis de la província aprovat en la sessió del Ple Provincial de data 3 d'octubre de 2013 (BOP 201, 22.10.2013, i DOGV 7139, 25.10.2013).  
  
  
Tributs i altres ingressos de dret públic per als quals s'encarreguen en la Diputació Provincial d'Alacant les activitats de caràcter material, tècnic o de serveis, que a continuació es detallen:  
Villena  
Autoliquidacions de gestió municipal.  
  
Aquest encàrrec realitzat a favor de la Diputació Provincial pel municipi de Villena tindrà efecte des del dia de la publicació en el Butlletí Oficial de la Província i estarà vigent fins a la finalització del cinqué any, a comptar des del següent al d'entrada en vigor, i quedaran tàcitament prorrogades per períodes de cinc anys si cap de les parts manifesta expressament la seua voluntat en contra comunicant-ho a l'altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 24 de maig de 2022.- El president: Carlos Mazón Guixot. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 9430, del 19-09-2022 (2022/8271)

Informació pública del projecte de decret del Consell pel qual s'atribueixen a les oficines liquidadores de Districte Hipotecari funcions per a la gestió i liquidació dels impostos sobre Successions i Donacions i sobre Transmissions Patrimonials i Actes Jurídics Documentats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9430

Data del DOGV
:   19-09-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/8271


Data del document
:   12-09-2022

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública del projecte de decret del Consell pel qual s'atribueixen a les oficines liquidadores de Districte Hipotecari funcions per a la gestió i liquidació dels impostos sobre Successions i Donacions i sobre Transmissions Patrimonials i Actes Jurídics Documentats. [2022/8271]  
Mitjançant la Resolució de 24 de maig de 2022, del conseller d'Hisenda i Model Econòmic, s'ha iniciat l'expedient administratiu del projecte de decret del Consell, pel qual s'atribueixen a les oficines liquidadores de Districte Hipotecari funcions per a la gestió i liquidació dels impostos sobre Successions i Donacions i sobre Transmissions Patrimonials i Actes Jurídics Documentats.  
A fi de donar publicitat a la tramitació del mencionat projecte de disposició, s'obri període d'informació pública durant el termini de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques; articles 42 i 43.1 c) de la Llei 5/1983, de 30 de desembre, del Consell; article 47 de la Llei 2/2015, de 2 d'abril, de transparència, bon govern i participació ciutadana, i articles 48 i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat.  
  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica:  
  
  
http://www.hisenda.gva.es/ca/normativa-en-tramitacion  
  
Les al·legacions, suggeriments o observacions efectuats podran ser remesos per escrit dirigit a la Subdirecció General de Tributs, per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de setembre de 2022.- El director general de Tributs i Joc: Rafael Beneyto Cabanes.